 ڪراچي (ويب ڊيسڪ) پاڪستان جي ناليواري اداڪارا ميرا ڪنهن نه ڪنهن تڪرار ۽ حيران ڪندڙ بيانن سبب خبرن ۾ رهندي آهي ۽ هاڻ اداڪارا پنهنجي ذاتي زندگي جي حوالي سان هڪ نئون انڪشاف ڪيو آهي. خانگي ٽي وي چينل کي انٽرويو ڏيندي اداڪارا ميرا انڪشاف ڪيو ته بالي ووڊ جي بولڊ اداڪار عمران هاشمي کيس شادي جي آڇ ڪري چڪو آهي. جيتوڻيڪ حيران ڪندڙ ڳالهه اها آهي ته ميران عمران هاشمي جي ان آڇ کي ٿُڏي ڇڏيو هو. انٽرويو دوران ميزبان  اداڪارا ميرا کان سوال ڪيو ته  ڪجهه عرصو اڳ خبرون وائرل ٿيون هيون ته بالي ووڊ  اداڪار عمران هاشمي اوهان کي شادي جي آڇ ڪئي هئي. اداڪارا ان خب جي تصديق ڪندي ٻڌايو ته هن جي خاندان وارا ان رشتي لاءِ تيار نه هئا. هن انڪشاف ڪيو ته بالي ووڊ هدايتڪار ڀٽ به کيس ڀارتي اداڪار اشميت پٽيل سان شادي جو مشهورو به ڏنو هو پر اداڪارا  ان سان به شادي ڪرڻ کان انڪار ڪري ڇڏيو هو جنهن جو سبب اشميت جو هندو مذهب هو.